text: राजभवन में राज्यपाल राम नाईक और मुख्यमंत्री योगी आदित्यनाथ के साथ राजनाथ सिंह ने भी योग किया. इस अवसर पर राजभवन में राज्य सरकार के मंत्रियों सहित हजारों लोगों ने साथ साथ योग किया. मुख्यमंत्री योगी ने कहा कि 'करो योग, रहो निरोग' यानी एक सामान्य जिज्ञासु के लिए यह अत्यंत उपयुक्त है. उन्होंने कहा, 'योग लोक कल्याण का माध्यम है, भारत की योग परम्परा मानवतावादी परम्परा है. योग संकीर्णताओं से परे है और मानवता को बढ़ावा देता है, जिन मार्गों और कार्यों से संतुलन मिल जाए, वही योग है.